ZAPISNIK SJEDNICE UČITELJSKOG VIJEĆA OSNOVNE ŠKOLE KOZALA ODRŽANE 26. LISTOPADA 2022.g. S POČETKOM U 18 SATI

Ravnatelj škole Mladen Župan pozdravio je sve prisutne djelatnike i najavio slijedeći

DNEVNI RED:

1. Kadrovske promjene unutar kolektiva

2. Izostanci učenika 6.a razreda Ronina Mahnića

3. Nacionalni centar za vanjsko vrednovanje

4. Individualizirani kurikulum za učenike s teškoćama

5. Razno

Ad.1) Provedbom natječaja u našoj školi radni odnos zasnovali su slijedeći djelatnici:

- Melanija Mohorić – djelatnica razredne nastave

- Sanja Lukić – prof. matematike i razrednica 5.b

- Ana Nikolić – logopedica

- Igor Lisac – prof.fizike (na 60 dana)

- Patricija Mohorić – psihologica (na 60 dana)

Ad.2) Roditelj učenika Ronina Mahnića početkom školske godine zatražio je ispisnicu iz OŠ Kozala kako bi ga upisao u OŠ Jelenje Dražice, školu najbližu mjestu gdje živi. Od tada učenik nije pohađao nastavu u našoj školi. Obzirom da ga OŠ Jelenje Dražice nije primila, učenik je I dalje bio obavezan dolaziti u OŠ Kozala, što je otac učenika odbijao. Obzirom da je navedenim razvojem situacije učenik Ronin Mahnić sakupio velik broj izostanaka, a u zbog činjenice da je u međuvremenu učenik upisan u OŠ Čavle, prema naputku Prosvjetne inspekcije, Učiteljsko vijeće OŠ Kozala opravdalo je navedene izostanke.

Ad.3) Nacionalni centar za vanjsko vrednovanje ove školske godine vršiti će ispitivanje za

 učenike četvrtih i osmih razreda .Za 4.r. pisat će se ispiti iz hrvatskog jezika, matematike,

 prirode i društva i to 6., 8. i 10. ožujka 2023.g. dok će za učenike 8.r. biti ispiti iz

 hrvatskog, matematike, prvog stranog jezika, biologije, kemije, fizike, geografije i povijesti i to tijekom mjeseca ožujka od 13. – 31.3.2023.g.

Ad.4) Psihologica Katja Ćorić istaknula je da se u Teamsu nalaze mape za Individualizirani

 kurikulum za učenike s teškoćama, te ga je potrebno napraviti, pozvati roditelje i pokazati

 im na uvid.

Ad.5) Najave za 11.mjesec:

- Učenici 8a i 8b r. idu na terensku nastavu u Vukovar 4.i 5.11. u pratnji prof.A.Saršon,

G.Vranić i G.Milanković. Za učenike koji ne idu biti će organizirana nastava.

- prof. Jelena Kružić najavila je da 9.11. sa 8a i 8b odlazi u posjet Muzeju farmacije

- prof. Luka Butković u sklopu svoje izvannastavne aktivnosti pod imenom zadruga”Cedar” organizira Božićni sajam u 12.mjesecu. Koordinatorice za razrednu nastavu su Ž.Oruč i J.Papak Medić,a za predmetnu nastavu J. Maras i A. Dujmešić Kopić. U teamsu će biti tablica u koju se mogu unijeti ideje do 4.11., a 7.11. u 17h održati će se online sastanak za razmjenu ideja. Rok za izradu radova je 6.12.

- u tijeku je akcija “Solidarnost na djelu“, učiteljica R. Okretić podijelit će učenicima bonove za dobrovoljni prilog

-Učiteljica B. Bajić održati će 4.11. u učionici 1.r. školsko natjecanje SUDOKU

- “Mali istraživači” – za učenike od 1. – 3.r, prijavljen je mali broj učenika te je potrebno dodatno motivirati učenike kako bi se prijavili u što većem broju

- Akcija sakupljanja starog papira provodi se zadnji petak u mjesecu, ali kako to nije realizirano zbog vremenskih neprilika akcija se odgodila za 7.10. Metis nije bio u mogućnosti doći po papir ,stoga je bio prijedlog da se akcija organizira jednom u svakom polugodištu i da se razredi natječu tko više sakupi.

- Ravnatelj je obavijestio članove UV-a da je dobio službenu obavijest od strane CTK u kojem piše da se naše troje učenika iz Afganistana sa obitelji nalaze u Iranu I da se nemaju namjeru vraćati u Hrvatsku

- djelatnici naše škole koji nisu položili Zaštitu na radu i požarni minimum moraju to učiniti do kraja školske godine

- razrednici moraju do 4. 11. u tajništvo dostaviti broj i popis djece koja se žele osigurati preko Croatia osiguranja u godišnjoj premiji od 30 i 50 kn

- knjižnjičarka prof. Nerina Banović predstavila je uspjeh naših učenika koji je održan u organizaciji Udruge za promicanje dobrobiti djece”Portić”. 7. listopada održano je natjecanje u izražajnom čitanju i iz naše škole sudjelovali su učenici 2.r: Ena Benić Pavešić, Nika Peterko, Vita Plavšić Bogdan i Marko Žunić, učenica 4.r Tara Remenar i učenik 6.r Vito Kokić. 1. mjesto osvojila je Vita Plavšić Bogdan, a posebno su pohvaljene Ena Benić Pavešić i Nika Peterko. Video uradci svih malih teta/barba pričalica biti će objavljeni na Facebook stranici i You tube kanalu udruge Portić.

- ravnatelj je obavijestio da su u školi obnovljeni WC u razrednoj nastavi i na prvom katu

- prof. E.Rubinić bila je na edukaciji u Poljskoj preko Erasmus projekta na temu Strah od javnog nastupa te će u našoj školi održati edukaciju djelatnicima koji to žele

- prof. J.Rajković našoj psihologici K.Ćorić uručila je poklončić povodom odlaska na drugo radno mjesto u OŠ Vežica

- za održavanje slijedećeg informativnog dana bilo bi dobro da se roditelji jave razrednicima kod kojeg predmetnog učitelja žele obaviti razgovor

Zapisničar:Dolores Šegota